# Medlemsvilkår

## Medlemskap

Friskis&Svettis Tysvær er et idrettslag tilknyttet Norges Idrettsforbund gjennom Norges Fleridrettsforbund. Medlemsavgiften er 100 kr. per kalenderår og betales separat fra treningsavgiften. Medlemskontigenten er personlig og kan ikke sies opp eller tilbakebetales.

## Treningskort

For at treningskortet skal være gyldig, må du ha betalt medlemskontigent for inneværende år. Treningskortet er personlig og skal alltid vises fram når du trener på Friskis&Svettis. Du kan trene for kr. 50.- i en annen Friskis&Svettis-forening i Norge dersom du viser fram gyldig F&S treningskort.

## Håndtering av medlemsinformasjon

Hvert år rapporterer Friskis&Svettis inn sine medlemmer til NIF (Norges Idrettsforbund) Vi lagrer derfor personlig informasjon i form av fødselsdato, navn, mailadresse og telefonnummer. Denne informasjonen deles ikke videre, og håndteres i henhold til den kommende personvernloven i EU, GDPR. Statistikk over medlemmenes deltakelse på ulike aktiviteter kan bli brukt for å planlegge, utvikle og følge opp treningstilbudet til medlemmene.

## Doping

Friskis&Svettis har nulltoleranse mot doping. Våre foreninger deltar i, og følger retningslinjene til «Rent idrettslag», som er et samarbeidsprosjekt mellom Norges Idrettsforbund og Antidoping Norge. Alle våre medlemmer må være positive til å avgi prøve ved eventuell dopingkontroll. En positiv dopingprøve vil føre til utestengelse fra Friskis&Svettis.

## Frys og oppsigelse av treningskort

Frys eller oppsigelse av treningsmedlemskap må skje skriftlig innen den første dagen i kommende måned, og én måned i forveien. Kontakt oss i resepsjonenes eller send oss en mail på tysver@friskissvettis.no.

## Oppgradering av kort

Du kan oppgradere treningskortet ditt i løpet av medlemsperioden. Dette gjelder ikke klippekort. Vi nedgraderer ikke kort.

## Tap av eller skade på medlemskort

Medlemskortet er en verdigjenstand. Gi beskjed til resepsjonen/kontaktperson i foreningen dersom du mister eller ødelegger kortet slik at det blir teknisk ubrukelig. Vi lager et nytt kort til deg mot en administrativ kostnad.

## Endringer på timeplanen

Friskis&Svettis Tysvær forbeholder seg retten til å gjøre endringer på timeplaner og åpningstider i løpet av terminen.

## Trivselsregler

Medlemmer og andre besøkende må følge gjeldende trivselsregler og anvisninger som meddeles skriftlig og/eller muntlig av Friskis&Svettis funksjonærer.

## Ta gjerne bilde av deg selv – men ikke av andre

Du må gjerne fotografere deg selv i forbindelse med trening på Friskis&Svettis. Du må ikke ta bilde av andre medlemmer uten deres tillatelse. I garderobene er det selvsagt fotoforbud.

## Du er forsikret!

Når du trener eller er på besøk på Friskis&Svettis, er du ulykkesforsikret gjennom Svedea. Forsikringen gjelder også reise direkte til og fra treningslokalet.

## Oppbevaring av eiendeler

Oppbevaring av personlige eiendeler som klær og verdisaker skjer på egen risiko. Friskis&Svettis er ikke ansvarlig for tap som følge av tyveri eller skader på medlemmers eller andre besøkendes eiendeler. Våre lokaler har utlån av klesskap. Ta med egen hengelås.

## Utestengelse av medlem

Friskis&Svettis Tysvær kan utestenge medlemmer ved uteblitt betaling eller dersom trivsel og ordensregler ikke blir fulgt. Dårlig oppførsel som aggressiv holdning, trusler mot medlemmer, funksjonærer og personell, stjeling og doping kan føre til utestengelse. Vi har nulltoleranse mot alkohol og narkotika. Utlån av treningskort uten avtale med Friskis&Svettis kan også føre til utestengelse.